公園正門售票處門口附近白水寨天池
**白水寨**（粵拼：baak6 seoi2 zaai6）係中國廣東廣州嘅一間大型公園兼中國國家AAAA級嘅旅遊區，2006年7月15號開園，位置喺增城區派潭鎮上九陂，355省道嘅K42+400～K43+500標記位。

呢間公園既係廣東地區，有齊原始森林、淺灘濕地同峽谷天池嘅罕見自然生態資源嘅公園。另外，中國大陸落差最大嘅瀑布、中國大陸唯一用海船木整嘅親水棧道、及廣東第一條綠道、全廣東最長嘅登山步道都座落喺呢間公園入面。

概況
--

公園佔地面積大概170㎞²，入面有好多原始森林同座瀑布。山頂有2個水庫同好多座山，其中有9座山嘅海拔超過1000米。景區嘅空氣好清新兼超多負離子，根据權威機構中南林學院（今日嘅中南林業科技大學）鑒定過，山林嘅空氣負離子含量起碼到112500個／m³。瀑布啲水係從山上個水庫流落嚟嘅。

景區
--

天南第一梯山水樂園奇趣水谷童話森林會仙橋沐雲亭景區，嗰度可以望到大範圍嘅派潭鎮。左邊原先有座亭，但喺2014年5月23號冧咗。神仙溝地區啲溪流仙源公園七仙湖白水寨綠道。佢係廣東首條綠道。
雙龍匯喺觀瀑臺望出去瀑布同溪流嗰邊瀑鳴臺親瀑臺沐瀑臺山上啲瀑布仙姑天池山頂終點道路段，嗰5899級石級附近冇任何休息或補給站點、路燈等其它人性化設施響度。天南第一梯嘅終點山腳附近嘅湖
成間公園有14個景區，包括咗4個瀑布臺、1個天池同2間公園。其中景區嘅瀑布係中國內地落差最大，有428.5m咁高；座山主峰有828m，最高峰係牛牯嶂，海拔1084.3m。

| 指定景區 | 石級數 | 標記 | 註 |
| --- | --- | --- | --- |
| 山水樂園 | 0 | R S | 附近有綠道 |
| 天南第一梯 | 1 |  |
| 奇趣水谷 | 39 |  |
| 童話森林 | 99 |  |
| 會仙橋 | 299 | R S | 捷徑通去石梯899級位 |
| 雙龍匯 | 699 |  |
| 觀瀑臺 | 1299 | S |
| 瀑鳴臺 | 1499 | S | 第1650～1725級係懸崖路段 |
| 親瀑臺 | 2199 | S |
| 沐瀑臺 | 3299 |  | 要入岔道支線先有 |
| 神仙溝 | 3799 |  | 第3699～4099級有分岔一條係平地森林路另一條係梯級懸崖路 |
| 仙源公園 | 3899 |  |
| 仙姑天池 | 4099 | X |
| 終點 | 9999 | X R | 馬路可以去到：白水寨水庫　七仙湖水庫大豐門漂流　石門北天池 |
| 表註：R——可以去到機動車道　　S——有捷徑通去景區　　X——挑戰體能路段　——海船木棧道經過位　　　——山崖路仔經過位　　　——有一部分景區路段唔重疊　——終極路段，終點位係個十字路口。　　紫字：非白水寨景區，入去要重新畀錢。 |

### 白水綠道

景區入口之前嘅一段道路，佢既係廣東第一條綠道——增城綠道嘅起始段，全長16km，兩邊有好多好靚嘅鄉村田園風光。路程分開咗機動車道同非機動車道，而且兩者唔相連。啱嗮踹jai2車同行路上山。

### 天南第一梯

公園內最大特色景區之一，從山腳大門到山頂公路都有，全長6.6km，係廣東最長嘅登山步道。從山腳嘅起點到山頂嘅終點為止，一共有9999級樓梯，橫跨三座大山同連接兩大天池。

### 山水樂園

山腳景區一景（石級數：0），入面用嘅係公園本身有嘅山石整出嚟，由於上邊有山水瀑布流落嚟，所以景區啲水涼而淨。

### 奇趣水谷

山腳景區一景（石級數：39），入面有夢幻叢林、疊翠水城、得意嘅彩畫響度。中間有個平臺可以去到溪流中間。兩邊分別有樹屋，半佬重發現有會仙橋去到天南第一梯附近。

### 海船木棧道

山腳到山腰景區一景（石級數：0～1499），全長2km，全程用厚而重嘅海船木，跟住瀑布同溪流、順住峽谷嚟整。佢既係中國大陸嘅一流精品工程景區，又係中國大陸唯一用海船木嚟整嘅棧道。

### 雙龍匯

山腰景區一景（石級數：699），佢係睇瀑布最佳嘅其一位，個樣就好似山澗分隔開兩條「溪流」，最後跟住瀑布流落嚟匯合，形成片碧綠嘅水潭。兩條「溪流」嘅瀑布樣同廣州地鐵嘅撈稿差唔多樣。

### 觀瀑平臺

公園有4個睇瀑布嘅平臺，分別係觀瀑臺（石級數：1299）、瀑鳴臺（石級數：1499）、同埋親瀑臺（石級數：2199），沐瀑臺（石級數：3299）。其中觀瀑臺附近有嚿石寫住「神龜游」三字，附近重有句對聯響度；瀑鳴臺係最佳負離子呼吸區，個瀑布好似個大絲簾噉掛喺半空；親瀑臺係比較接近瀑布嘅地方，水流從上到下好似從天而降嘅飛龍穿過崇山峻嶺噉；而沐瀑臺係距離瀑布最近嘅平臺，啲水從山頂衝落嚟，撞到山岩後產生好多水花，好似隻身喺水霧入面噉。

### 沐雲亭

山腰近山頂景區一景（石級數：3699），係瀑布區域最高位。嗰度望出去，可以睇到好遠嘅景，甚至可以望到公園南邊大半部分嘅派潭鎮。原先山頂有座涼亭，但座亭喺2014年5月23號因為大發洪水而沖冧咗。

### 仙源公園

山頂景區一景，之前係個水庫嘅水電站，而家屬白水寨公園嘅一部分，附近有個白水寨水庫同挑戰最終9999級樓梯嘅景區。

### 仙姑天池

山頂景區一景（石級數：4099）兼仙瀑源頭，好似鑲喺好多座山嘅碧綠翡翠噉，有古仔話係何仙姑得道升仙時，因為成日掛住鄉下而留低嘅淚滴。景區實際係個水庫，啲水清到見底。附近山崖邊重有山泉仔啲水流到水庫入面。

### 七仙湖公園

山頂景區一景（石級數：9999），主要有個靚嘅大水庫，同群山、森林相映，好似幅山水畫噉。

注意事項
----

座山嘅地形比較複雜，加上部分區域嘅水流好急兼水比較深，所以上山時一定要注意：

1. 必須要按公園入面嘅導航指引嚟行，唔畀入去未經園方批准而開發嘅景區道路。
2. 唔好行到瀑布嘅出水口隔籬
因為瀑布出水口嘅流量好大兼流速好快，有好大嘅吸力。
3. 唔可以爬喺石頭上邊影相
4. 唔可以喺非親水臺階附近玩水
5. 山頂景區嘅4100～9999級石級範圍，喺每日08:30～15:00開放，過咗15:00唔畀入場，15:00之後重有人喺入面嘅要馬上落山。
因為終點路段嗰5899級樓梯入面，冇士多、涼亭、路燈或廁所、休息室、路線導航響度（山頂景區附近有生死狀提示），行嗰段景區一定要做好完全準備先至得。否則一旦出事，好難有人可以幫到你。

交通
--

巴士：

* 從化13：（從化汽車客運站開出）：白水寨總站
* 增16、增42：白水寨站、白水寨總站

自駕遊：

* 從西向東：去到355國道嘅43.5km標記位轉左入去就到。
* 從東向西：去到355國道嘅42.4km標記位轉右入去就到。
* 高速公路最近出口：從莞深高速公路嘅灌村站出口。

飛同開放時間
------

開放時間
* 每日08:30～17:30，但到咗16:30就唔賣門飛入園。
* 雖然17:30之後重可以喺山上逗留參觀，但太陽落山嗰時要全部清場。
* 凡係大雨或暴雨、雷暴、刮颱風、龍捲風等惡劣天氣時會睇天氣而決定暫停開放或部分開放。
掛咗暴雨警報信號或藍、黃、橙、紅色颱風警報信號其一，景區會暫停開放。

飛
* 成人票每位￥60。
* 6＜歲數≤18／全日制大學本科或以下學歷啲人：半票
* 身高＜1.2m嘅細路：免費
* 年紀＞60嘅老坑（要有個人有效身份證）／1.2m≤身高＜1.5m嘅細路：半票
* 想一年內無限次玩嘅必須要辦￥168嘅年卡先至得。

景區唔畀任何除特種車、軍車或山頂工作嘅專用車同公園內嘅電樽車外嘅汽車入場，但附近嘅綠道可以踹車。

註
-

1. ↑  吴珊 (2016-07-15). 〈白水寨景区10岁了〉. 金羊网.`{{cite news}}`: CS1 maint: url-status (link)
2. ↑  〈我國大陸落差最大的瀑布——白水仙瀑〉 (簡體中文). 鳳凰網. 2014年7月28號. 原著喺2015年5月1號歸檔. 喺2016年6月10號搵到.
3. ↑  〈300米落差瀑布驚現增城.doc〉 (簡體中文). 淘豆網.`{{cite web}}`: CS1 maint: url-status (link)
4. ↑  〈國慶遊廣州：增城騎行遊綠道 二龍山上賞烏欖〉 (簡體中文). 廣東綠道.`{{cite web}}`: CS1 maint: url-status (link)
5. ↑  〈廣東首條綠道周末爆滿〉 (簡體中文). 新浪. 2010年1月18號.
6. ↑  〈增城：森林溪流空氣好 有空多去走一走〉 (簡體中文). 新浪. 2007年4月13號. 原著喺2007年9月15號歸檔. 喺2016年6月10號搵到.
7. ↑  暴雨冲刷 广州北部多个景区 端午"请病假" 人民网 （2014-05-28）

連出去
---

|  |  |
| --- | --- |
|  | 維基同享有多媒體嘅嘢：**Baishuizhai Waterfalls Scenic Spot** |

* 增城白水寨 U墅舍
* 粤港澳中秋出行佳地推荐景区：增城白水寨 大洋网 （2012-08-13）
* 【廣東】天南第一梯。白水寨瀑布 馬丁の映像攝區

出面網頁
----

|  |  |
| --- | --- |
|  | 維基遊埠有呢篇旅遊嘅資源：**白水寨** |

* 主白水寨嘅官方網站
* 另一白水寨嘅官方網站